
“Narva Külastuskeskuse (KÜK) ehitamine, III etapp” projekti omafinantseeringu kinnitamine
1. ASJAOLUD JA MENETLUSE KÄIK

Narva Linna Arenduse ja Ökonoomika Amet valmistab ette projektitaotlust „Narva Külastuskeskuse (KÜK) ehitamine, III etapp“ selle järgnevaks esitamiseks EAS programmi „Turismiinfo jaotuskanalite toetamine“. Programmi eesmärk on suurendada turismiteenuste tarbimist kogu Eestis, tagades turismiinfokeskuste ja külastuskeskuste arendamise kaudu sise- ja väliskülastajatele kvaliteetse turismiinfo kättesaadavuse. Külastuskeskuste rajamist toetatakse Narvas, Pärnus, Tallinnas, Tartus ja Valgas.

Eelmise projektiga „Narva Külastuskeskuse (KÜK) ehitamine, I etapp”, mida viidi ellu 2009 – 2011, loodi Peetri 3 esimesel korrusel asuvatesse mitteeluruumidesse Narva Külastuskeskus. 
Projekti „Narva Külastuskeskuse (KÜK) ehitamine, II etapp” raames, mida teostati perioodil 29.01.2013 kuni 01.07.2013, tehti Külastuskeskuse ruumide juurde interaktiivsete lahendustega Eestit tutvustava saali ja Külastuskeskuse varikatuste projekteerimistööd, soetati KÜKi tegevuseks vajalik varustus ja majandustarkvara. Projekteeriva saali ruumi asukoht on Peetri 3, 1 korrusel. Ruumidesse luuakse Eestit tutvustav saal (interaktiivsete lahendustega ekspsitsioon), hoiuruum ja kliendi tualett/dušš. 
„Narva Külastuskeskuse III etapi“ projektiga on planeeritud teostada ruumide ehitustööd, varustada mööbli ja seadmetega.
Eestit tutvustava saali planeeritakse ehitada selleks, et pakkuda rohkeim teenuseid Narva linna külastajatele ja tagada Narva Külastuskeskuse külastajatele kvaliteetse ja interaktiivse turismiinfo kättesaadavust kogu Eesti kohta, kuna see on Külastuskeskuse kohustus vastavalt  Majandus- ja kommunikatsiooniministri 10. juuni 2008.a määruse nr 46 “Turismiinfokeskusele, sealhulgas edastavale turismiinfole ja selle kättesaadavusele, samuti turismiinfokeskuse tähistamisele esitatavad kohustuslikud nõuded ja nendele nõuetele vastavuse hindamise korrale“ § 2 lõikele 3. Info peab olema edastatud sellisel moel, mis inspireeriks külastajaid külastada ka Eesti teisi kohti ja objekte.

Narva linna tasandil lahendab Narva külastuskeskuses loodud lisaruumid, sh Eestit tutvustav saal järgmiseid probleeme:

• linnas ilmub uue interaktiivsete lahendustega ekspositsiooni saal, mis on huvitav atraktsioon ja koht puhkamiseks ja uute teadmiste omandamiseks kogu perele

• tõuseb linna turismiteenuste kvaliteet tervikuna ning kasvab Narva reisijate kohalviibimise aeg, kuna Külastuskeskusest kättesaadav info on heal tasemel ja interaktiivsel moel, mis annab võimaluse edastada rohkem infot külastajatele ja see omakorda motiveerib reisijaid sihtkohas pikemalt viibima; 

• pareneb kogu linna maine ja kasvab turismiteenuste teadlikkus kohalike elanike seas ning tõuseb kogu linna turismiteenuste kvaliteet; 

Projekt on vastavuses Narva linna arengukavaga 2008-2017. KÜKi lisateenused aitavad tõsta Narva mainet ja tõhustada informatsiooni paremat levitamist. 

Strateegiline eesmärk 2.1: linna maine on parendatud

Tegevussuund 2.1.1: tõhustada olemasolevaid ja töötada välja uued meetmed linna maine kujundamiseks ja informatsiooni paremaks levitamiseks

Ülesanne 2.1.1.1: linna positiivse maine turustamine

Tegevused:

· Narva külastuskeskuse (KÜK) ehitamine
Projekt kestab 16 kuud, september 2013 – detsember 2014. Projekti eelarve on 115 703 eurot. Programmi maksimaalne toetus on 64 000 eurot. Narva  linna poolne omafinantseering moodustab kuni 51 703 eurot. 
2. ÕIGUSLIKUD JÄRELDUSED

Projektide omafinantseeringu kinnitamine on võimalik Narva Linnavolikogu otsusega, sest see ei ole seadusega antud kellelegi teise kinnitada.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 ning Linnavara eeskirja (vastu võetud Narva Linnavolikogu 21.06.2005 määrusega nr 20/57)  § 4 punktile 34.1  õigus vastu võtta laene ja teisi varalisi kohustusi.
3. OTSUS

3.1 Kinnitada projekti „Narva Külastuskeskuse ehitamine, III etapp“ omafinantseeringuks kuni      51 703 eurot aastaks 2014.
3.2 Narva Linnavalitsusel lubada võtta laenu punktis 3.1 nimetatud omafinantseeringu kapitaliseeritavate kulude katmiseks 2014. aastal kuni 51 703 eurot.

3.3 Projekti teostajaks määrata Narva Linna Arenduse ja Ökonoomika Amet (reg 75029524) koos kõigi taotleja õiguste ja kohustustega.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

